Վերջապես ողջ անձնակազմով, բոլոր յոթ հոգով միասին հայտնվեցինք Լոս Անջելեսում։ Դրա համար երկու պատճառ կար։ Նավահանգստում մեր առագաստանավը բարձրացվեց նավամատույց։ Առաջին՝ հարկավոր է ստուգել նավի հատակն ու փոխել շարժիչը։ Եւ երկրորդ՝ «Մեսրոպ Մաշտոց» արշավանքի ծրագրի համաձայն պետք է այցելել եկեղեցիներ նկարահանումների համար։ Եւ մեկը չէ, երկուսը չէ։ Բոլորը։ Նկատի ունենալով, ինչպես քանիցս եմ ասել, միայն Լոս Անջելեսի բոլոր եկեղեցիները։ Իսկ ԱՄՆ-ի եւ Կանադայի մյուս բնակավայրերում հատուկ խմբերը նկարահանումները կանեն տեղերում։